10. การควบคุมภายใน

บริษัทมีความเชื่อมั่นว่า ระบบควบคุมภายในองค์กรเพียงพอที่จะป้องกันทรัพย์สินของบริษัท
ความเสี่ยงภัยอาจเกิดขึ้นจากการใช้ทรัพย์สินเหล่านั้นในทางที่ไม่ชอบหรือโดยไม่มีอำนาจ
ทั้งนี้บริษัทยังไม่พบข้อบกพร่องที่เกี่ยวกับระบบควบคุมภายใน
บริษัทมีการควบคุมภายในทั้งระดับผู้บริหารและระดับปฏิบัติงาน
ดังนี้บริษัทได้กำหนดหน้าที่และอำนาจในการบริหารงานหรือการปฏิบัติงานเป็นลายลักษณ์อักษรอย่างชัดแจ้ง
สิ่งนี้จึงเป็นระบบการควบคุมโดยใช้

คณะกรรมการบริษัทเป็นผู้รับผิดชอบต่องบการเงินของบริษัท
ซึ่งงบการเงินต้องจัดเตรียมให้เป็นไปตามมาตรฐานการบัญชีที่รับรองทั่วไปในประเทศไทย
บริษัทได้ปฏิบัติตามนโยบายบัญชีที่บังคับใช้อย่างเคร่งครัด
บริษัทจัดเตรียมงบการเงินด้วยความระมัดระวัง
และเปิดเผยข้อมูลอย่างเพียงพอดังที่ปรากฏอยู่ในหมายเหตุประกอบงบการเงิน
บริษัทได้จัดให้มีการดำรงรักษาไว้ซึ่งระบบควบคุมภายในที่มีประสิทธิผล
เพื่อให้มั่นใจว่าการบันทึกข้อมูลทางบัญชีมีความถูกต้อง ครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ผิดปกติอย่างมีสาระสำคัญ

ดังเหตุผลข้างต้น คณะกรรมการบริษัทได้แต่งตั้งคณะกรรมการตรวจสอบ
เพื่อสอบทานและให้ความเห็นคุณภาพของงบการเงินและการควบคุมภายใน
และเสนอความเห็นของคณะกรรมการตรวจสอบ
คณะกรรมการมีความเห็นว่าระบบควบคุมภายในของบริษัทโดยรวมอยู่ในระดับที่น่าพอใจ
และออกแบบเพื่อสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัท ณ วันที่
31 ธันวาคม 2551

คณะกรรมการบริษัทตระหนักดีว่าข้อมูลของบริษัท ทั้งที่เกี่ยวกับการเงินและที่ไม่ใช่การเงิน
ล้วนมีผลต่อกระบวนการตัดสินใจของผู้ลงทุนและผู้ที่มีส่วนได้ส่วนเสียของบริษัท ด้วยเหตุผลดังกล่าวนี้
ฝ่ายบริหารได้พยายามเปิดเผยข้อมูลที่ครบถ้วน ตามความเป็นจริง เชื่อถือได้ และทันเวลา
สำหรับนักลงทุนให้การตัดสินอย่างรอบคอบ

สืบเนื่องจากปริมาณหุ้นที่จำหน่ายมีไม่มากนัก บริษัทจึงไม่ได้มีหน่วยงานนักลงทุนสัมพันธ์ต่างหาก
แต่บริษัทได้มอบหมายให้ผู้อำนวยการฝ่ายการเงิน (นายแดเนียล ริชาร์ด แอคเคอแมน)
ทำหน้าที่ติดต่อสื่อสารกับผู้ถือหุ้น รวมทั้งภาครัฐที่เกี่ยวข้อง ทั้งนี้ผู้ลงทุนสามารถติดต่อขอข้อมูลได้ที่
โทร. 0 2264-2700 หรือที่ website: www.goodyear.co.th

ความเห็นของคณะกรรมการบริษัท

คณะกรรมการบริษัทเห็นว่าระบบการควบคุมภายในของบริษัทมีความเพียงพอและเหมาะสม
บริษัทกำหนดเป้าหมายการดำเนินธุรกิจที่ชัดเจนและวัดผลได้ในการประกอบธุรกิจของบริษัท
บริษัทจัดโครงสร้างองค์กรที่เหมาะสมเพื่อให้การบริหารงานมีประสิทธิภาพ
การกระทำที่อาจขัดแย้งทางผลประโยชน์ระหว่างพนักงานกับบริษัทได้จัดให้มีขึ้นและได้นำไปปฏิบัติโดยทั่วไป
เพื่อเป็นการเพิ่มคุณภาพของระบบควบคุมภายในให้ดีขึ้น บริษัทได้จัดตั้งผู้ตรวจสอบภายในองค์กร
นอกจากนั้น บริษัทได้นำวิธีการแก้ไขปัญหาทางด้านข้อมูลสาระสนเทศมาใช้หลายปีแล้ว
ทั้งนี้ก็เพื่อปรับปรุงประสิทธิผลและมีประสิทธิภาพในการควบคุมภายในของบริษัท

รายงานของคณะกรรมการตรวจสอบ

บทบาทและหน้าที่ของคณะกรรมการตรวจสอบต้องปฏิบัติหน้าที่ตามแนวทางการปฏิบัติ
การตรวจสอบภายในที่ดีที่ออกโดยตลาดหลักทรัพย์แห่งประเทศไทยและตามบทบัญญัติของพระราชบัญญัติบริษัทมหาชนจำกัด
พ.ศ 2535 และพระราชบัญญัติหลักทรัพย์และตลาดหลักทรัพย์ พ.ศ. 2535
คณะกรรมการได้ยึดหลักดังกล่าวในการตรวจสอบงบการเงินของบริษัท กู๊ดเยียร์ (ประเทศไทย)
จำกัด (มหาชน)

เพื่อให้เป็นไปตามแนวปฏิบัติที่ตลาดหลักทรัพย์แห่งประเทศไทยได้กำหนดไว้คณะกรรมการตรวจสอบขอรายงานผลการตรวจสอบประจำปี
2551 แก่คณะกรรมการและผู้ถือหุ้นดังนี้

1. กรรมการตรวจสอบเป็นกรรมการอิสระและไม่ได้เป็นกรรมการบริหาร มีรายนามดังต่อไปนี้

นายอรรถพร ข่ายม่าน ประธานกรรมการตรวจสอบ

นายเคนเนธ ลี ไวท์ กรรมการตรวจสอบ

นางเบรนดา ซู เบนซ์ กรรมการตรวจสอบ

นายแดเนียล ริชาร์ด แอคเคอแมน เลขานุการคณะกรรมการตรวจสอบ

2. คณะกรรมการตรวจสอบมีอำนาจเต็มในการเข้าตรวจสอบและได้รับความร่วมมือจากฝ่ายบริหาร
รวมถึงการเชิญให้กรรมการหรือเจ้าหน้าที่ฝ่ายบริหารเข้าร่วมประชุมตามความเหมาะสม
โดยนายแดเนียล ริชาร์ด แอคเคอแมน ผู้อำนวยการฝ่ายการเงิน ได้เข้าร่วมประชุมอย่างสม่ำเสมอ
พร้อมกับบริษัทตรวจสอบจากภายนอก คือบริษัท ไพรส์วอเตอร์เฮาส์ คูเปอร์ เอบีเอเอส จำกัด
โดยในปี พ.ศ. 2551 คณะกรรมการตรวจสอบได้ประชุมร่วมกัน 4 ครั้ง

3. คณะกรรมการตรวจสอบได้รับความร่วมมือตามที่ร้องขอเพื่อให้สามารถปฏิบัติหน้าที่ได้เป็นอย่างดี

4.
คณะกรรมการตรวจสอบได้สอบทานการตรวจสอบของผู้ตรวจสอบบัญชีภายในและผู้ตรวจสอบบัญชีจากภายนอกบริษัท
และสอบทานระบบควบคุมภายใน
รายงานของผู้ตรวจสอบในการประเมินระบบควบคุมภายในที่รายงานต่อกรรมการบริษัท

5. คำถามและข้อสงสัยต่าง ๆ ที่เกิดขึ้นจากการตรวจสอบของคณะกรรมการตรวจสอบ
ได้รับการชี้แจงและแก้ไขเป็นที่น่าพึงพอใจแล้วจากฝ่ายบริหารและกรรมการบริหารบริษัท

ตามที่ได้กล่าวมาข้างต้น บริษัท กู๊ดเยียร์ (ประเทศไทย) จำกัด (มหาชน) ได้ดำเนินงานในปี
2551 เป็นไปตามแนวทางของคณะกรรมการตรวจสอบ
และภายใต้กฎหมายและพระราชบัญญัติที่เกี่ยวข้องของประเทศไทย

รายงานการกำกับดูแลกิจการที่ดี

บริษัทได้ดำเนินธุรกิจตามหลักบรรษัทภิบาลที่ดีทั่วทั้งองค์กรอย่างต่อเนื่องมาเป็นเวลานาน
และเชื่อมั่นว่าหลักการบรรษัทภิบาลซึ่งเน้นการกำกับดูแลโดยคณะกรรมการบริษัทและคณะกรรมการการตรวจสอบ
เพื่อให้องค์กรดำเนินธุรกิจอย่างโปร่งใสตรวจสอบได้และเป็นธรรมต่อผู้มีส่วนเกี่ยวข้องทุกฝ่ายและส่งผลดีต่อความเจริญเติบโตขององค์กรคณะกรรมการบริษัทได้ให้ความสำคัญและปฎิบัติตามข้อพึงปฎิบัติที่ดีสำหรับกรรมการบริษัทจดทะเบียน
ตามแนวทางของตลาดหลักทรัพย์แห่งประเทศไทยตลอดมา ผลจากการออกกฎหมายที่มีชื่อว่า
"Sarbanes-Oxley Act" ที่ประเทศสหรัฐอเมริกา เมื่อเดือนกรกฎาคม 2545
ซึ่งเป็นกฎหมายเกี่ยวกับการดูแลและตรวจสอบระบบการบริหารงาน ระบบควบคุมภายใน
และข้อมูลที่เกี่ยวกับรายงานทางการเงิน เนื่องจากบริษัทมีบริษัทแม่อยู่ในประเทศสหรัฐอเมริกา
และเพื่อให้แนวทางในการปฏิบัติเป็นสากลเหมือนกันทั่วโลก บริษัทจึงได้มีการจัดเตรียม
ปรับปรุงระบบการดำเนินการทั้งทางด้านระบบการบริหาร
การรายงานและการควบคุมภายในให้เป็นไปและสอดคล้องตามกฎข้อบังคับของกฎหมาย
"Sarbanes-Oxley Act"

บริษัท ให้ความสำคัญเกี่ยวกับสิทธิของผู้ถือหุ้น ในอันที่จะได้รับข้อมูลของบริษัท สิทธิในการออกเสียง
สิทธิที่จะได้รับการดูแลอย่างเป็นธรรม รวมถึงการอำนวยความสะดวกแก่ผู้ถือหุ้นในการประชุมผู้ถือหุ้น